### NN 13/2026 (6.2.2026.), Zakon o izmjenama i dopunama Zakona o dobrovoljnim mirovinskim fondovima

HRVATSKI SABOR

117

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O DOBROVOLJNIM MIROVINSKIM FONDOVIMA

Proglašavam Zakon o izmjenama i dopunama Zakona o dobrovoljnim mirovinskim fondovima, koji je Hrvatski sabor donio na sjednici 29. siječnja 2026.

Klasa: 011-02/26-02/06
 Urbroj: 71-10-01/1-26-2
 Zagreb, 2. veljače 2026.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O DOBROVOLJNIM MIROVINSKIM FONDOVIMA

Članak 1.

U Zakonu o dobrovoljnim mirovinskim fondovima (»Narodne novine«, br. 19/14., 29/18., 115/18., 156/23. i 52/25.) u članku 2. podstavak 7. mijenja se i glasi:

» – Direktiva (EU) 2016/2341 Europskog parlamenta i Vijeća od 14. prosinca 2016. o djelatnostima i nadzoru institucija za strukovno mirovinsko osiguranje (SL L 354, 23. 12. 2016.) kako je posljednji put izmijenjena Direktivom (EU) 2023/2864 Europskog parlamenta i Vijeća od 13. prosinca 2023. o izmjeni određenih direktiva u pogledu uspostave i funkcioniranja jedinstvene europske pristupne točke (SL L 2023/2864, 20. 12. 2023.).«.

Članak 2.

U članku 62. iza stavka 17. dodaju se stavci 18. do 22. koji glase:

(18) Kada mirovinsko društvo objavljuje informacije iz stavka 16. ovoga članka, dužno je istodobno s javnom objavom informacija dostaviti te informacije Agenciji za potrebe njihove dostupnosti na jedinstvenoj europskoj pristupnoj točki uspostavljenoj na temelju Uredbe (EU) 2023/2859 Europskog parlamenta i Vijeća od 13. prosinca 2023. o uspostavi jedinstvene europske pristupne točke za centralizirani pristup javno dostupnim informacijama koje su od važnosti za financijske usluge, tržišta kapitala i održivost (SL L 2023/2859, 20. 12. 2023., u daljnjem tekstu: Uredba (EU) 2023/2859).

(19) Mirovinsko društvo dužno je osigurati da informacije iz stavka 16. ovoga članka ispunjavaju sljedeće zahtjeve:

1. da se dostavljaju u formatu iz kojeg se mogu izdvojiti podaci kako je definirano u članku 2. točki 3. Uredbe (EU) 2023/2859 ili, ako je to propisano pravom Europske unije, u strojno čitljivom formatu kako je definirano u članku 2. točki 4. te Uredbe

2. da su im priloženi sljedeći metapodaci:

a) svi nazivi mirovinskog društva na koje se informacije odnose

b) identifikacijska oznaka pravne osobe mirovinskog društva kako je utvrđena u skladu s člankom 7. stavkom 4. točkom (b) Uredbe (EU) 2023/2859

c) veličina mirovinskog društva po kategorijama kako su utvrđene u skladu s člankom 7. stavkom 4. točkom (d) Uredbe (EU) 2023/2859

d) vrsta informacija kako je klasificirana u skladu s člankom 7. stavkom 4. točkom (c) Uredbe (EU) 2023/2859

e) naznaka o tome sadržavaju li informacije osobne podatke.

(20) Ako mirovinsko društvo nema identifikacijsku oznaku pravne osobe iz stavka 19. točke 2. podtočke b) ovoga članka, dužno ju je ishoditi prije dostave informacija iz stavka 16. ovoga članka.

(21) Agencija je dužna osigurati da su informacije iz stavka 16. ovoga članka dostupne na jedinstvenoj europskoj pristupnoj točki te da iste ispunjavaju zahtjeve iz stavka 19. ovoga članka.

(22) Agencija je, u smislu ovoga Zakona, tijelo za prikupljanje kako je definirano u članku 2. točki 2. Uredbe (EU) 2023/2859.«.

Članak 3.

U članku 74. stavku 4. riječ: »sedam« zamjenjuje se riječju: »deset«.

Članak 4.

U članku 111. dodaje se novi stavak 1. koji glasi:

»(1) O naknadama iz članka 72. ovoga Zakona i troškovima iz ovoga članka mirovinsko društvo dužno je jednom godišnje obavještavati Agenciju.«.

Dosadašnji stavci 1. i 2. postaju stavci 2. i 3.

Iza dosadašnjeg stavka 3., koji postaje stavak 4., dodaje se stavak 5. koji glasi:

»(5) Agencija pravilnikom detaljnije propisuje format i rokove obavještavanja Agencije o naknadama iz članka 72. ovoga Zakona i troškovima iz ovoga članka.«.

Članak 5.

U članku 166. iza stavka 4. dodaje se novi stavak 5. i stavci 6., 7. i 8. koji glase:

»(5) Kada mirovinsko društvo objavljuje informacije iz stavka 4. ovoga članka, dužno je istodobno s javnom objavom informacija dostaviti te informacije Agenciji za potrebe njihove dostupnosti na jedinstvenoj europskoj pristupnoj točki uspostavljenoj na temelju Uredbe (EU) 2023/2859.

(6) Mirovinsko društvo dužno je osigurati da informacije iz stavka 4. ovoga članka ispunjavaju sljedeće zahtjeve:

1. da se dostavljaju u formatu iz kojeg se mogu izdvojiti podaci kako je definirano u članku 2. točki 3. Uredbe (EU) 2023/2859 ili, ako je to propisano pravom Europske unije, u strojno čitljivom formatu kako je definirano u članku 2. točki 4. te Uredbe

2. da su im priloženi sljedeći metapodaci:

a) svi nazivi mirovinskog društva na koje se informacije odnose

b) identifikacijska oznaka pravne osobe mirovinskog društva kako je utvrđena u skladu s člankom 7. stavkom 4. točkom (b) Uredbe (EU) 2023/2859

c) veličina mirovinskog društva po kategorijama kako su utvrđene u skladu s člankom 7. stavkom 4. točkom (d) Uredbe (EU) 2023/2859

d) vrsta informacija kako je klasificirana u skladu s člankom 7. stavkom 4. točkom (c) Uredbe (EU) 2023/2859

e) naznaka o tome sadržavaju li informacije osobne podatke.

(7) Ako mirovinsko društvo nema identifikacijsku oznaku pravne osobe iz stavka 6. točke 2. podtočke b) ovoga članka, dužno ju je ishoditi prije dostave informacija iz stavka 4. ovoga članka.

(8) Agencija je dužna osigurati da su informacije iz stavka 4. ovoga članka dostupne na jedinstvenoj europskoj pristupnoj točki te da iste ispunjavaju zahtjeve iz stavka 6. ovoga članka.«.

Dosadašnji stavak 5. postaje stavak 9.

Članak 6.

U članku 193. stavku 4. riječ: »sedam« zamjenjuje se riječju: »deset«.

Članak 7.

U članku 195. iza stavka 2. dodaju se stavci 3. do 6. koji glase:

»(3) Kada mirovinsko društvo objavljuje revidirane godišnje financijske izvještaje iz stavka 1. ovoga članka za zatvorene fondove, dužno je istodobno s javnom objavom tih informacija iste dostaviti Agenciji za potrebe njihove dostupnosti na jedinstvenoj europskoj pristupnoj točki uspostavljenoj na temelju Uredbe (EU) 2023/2859.

(4) Mirovinsko društvo dužno je osigurati da informacije iz stavka 3. ovoga članka ispunjavaju sljedeće zahtjeve:

1. da se dostavljaju u formatu iz kojeg se mogu izdvojiti podaci kako je definirano u članku 2. točki 3. Uredbe (EU) 2023/2859 ili, ako je to propisano pravom Europske unije, u strojno čitljivom formatu kako je definirano u članku 2. točki 4. te Uredbe

2. da su im priloženi sljedeći metapodaci:

a) svi nazivi mirovinskog društva na koje se informacije odnose

b) identifikacijska oznaka pravne osobe mirovinskog društva kako je utvrđena u skladu s člankom 7. stavkom 4. točkom (b) Uredbe (EU) 2023/2859

c) veličina mirovinskog društva po kategorijama kako su utvrđene u skladu s člankom 7. stavkom 4. točkom (d) Uredbe (EU) 2023/2859

d) vrsta informacija kako je klasificirana u skladu s člankom 7. stavkom 4. točkom (c) Uredbe (EU) 2023/2859

e) naznaka o tome sadržavaju li informacije osobne podatke.

(5) Ako mirovinsko društvo nema identifikacijsku oznaku pravne osobe iz stavka 4. točke 2. podtočke b) ovoga članka, dužno ju je ishoditi prije dostave informacija iz stavka 3. ovoga članka.

(6) Agencija je dužna osigurati da su informacije iz stavka 3. ovoga članka dostupne na jedinstvenoj europskoj pristupnoj točki te da iste ispunjavaju zahtjeve iz stavka 4. ovoga članka.«.

Članak 8.

U članku 291. iza stavka 5. dodaju se stavci 6., 7. i 8. koji glase:

»(6) Agencija je dužna informacije iz stavka 2. ovoga članka dostaviti EIOPA-i za potrebe njihove dostupnosti na jedinstvenoj europskoj pristupnoj točki uspostavljenoj na temelju Uredbe (EU) 2023/2859.

(7) Informacije iz stavka 6. ovoga članka, a koje je Agencija dužna dostaviti EIOPA-i za potrebe njihove dostupnosti na jedinstvenoj europskoj pristupnoj točki uspostavljenoj na temelju Uredbe (EU) 2023/2859, odnose se na dio poslovanja mirovinskog društva u dijelu upravljanja zatvorenim fondom koji je osnovan u svrhu osiguravanja mirovina u kontekstu strukovne djelatnosti u smislu odredbe članka 3. točke 2. ovoga Zakona.

(8) Agencija je dužna osigurati da informacije iz stavka 6. ovoga članka ispunjavaju sljedeće zahtjeve:

1. da se dostavljaju u formatu iz kojeg se mogu izdvojiti podaci kako je definirano u članku 2. točki 3. Uredbe (EU) 2023/2859

2. da su im priloženi sljedeći metapodaci:

a) sva imena mirovinskog društva na koje se informacije odnose

b) ako postoji, identifikacijska oznaka pravne osobe mirovinskog društva kako je utvrđena u skladu s člankom 7. stavkom 4. točkom (b) Uredbe (EU) 2023/2859

c) vrsta informacija kako je klasificirana u skladu s člankom 7. stavkom 4. točkom (c) te Uredbe

d) naznaka o tome sadržavaju li informacije osobne podatke.«.

Članak 9.

U članku 311. stavku 1. iza točke 59. dodaje se nova točka 60. koja glasi:

»60. ako nije izvijestilo Agenciju o naknadama i troškovima u skladu s člankom 111. stavkom 1. ovoga Zakona«.

U točki 60., koja postaje točka 61., riječi: »stavkom 1.« zamjenjuju se riječima: »stavkom 2.«.

U točki 61., koja postaje točka 62., riječi: »stavka 1.« zamjenjuju se riječima: »stavka 2.«, a riječi: »stavkom 2.« zamjenjuju se riječima: »stavkom 3.«.

Dosadašnje točke 62. do 74. postaju točke 63. do 75.

U točki 75., koja postaje točka 76., riječi: »ministarstvu nadležnom za mirovinski sustav« zamjenjuju se riječima: »Ministarstvu financija«.

Dosadašnje točke 76. do 132. postaju točke 77. do 133.

PRIJELAZNA I ZAVRŠNA ODREDBA

Članak 10.

(1) Upravno vijeće Agencije će u roku od 12 mjeseci od dana stupanja na snagu ovoga Zakona donijeti pravilnik iz članka 111. stavka 5. koji je dodan člankom 4. ovoga Zakona.

(2) Agencija je dužna u roku od 30 dana od dana stupanja na snagu članaka 2., 5., 7. i 8. ovoga Zakona obavijestiti ESMA-u da je, sukladno članku 2. ovoga Zakona, tijelo za prikupljanje kako je definirano u članku 2. točki 2. Uredbe (EU) 2023/2859.

Članak 11.

Ovaj Zakon stupa na snagu osmoga dana od dana objave u »Narodnim novinama«, osim članaka 2., 5., 7. i 8. ovoga Zakona koji stupaju na snagu 10. siječnja 2030.

Klasa: 022-02/25-01/107
 Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.